ได้โอกาสผ่านบ้านบึงใกล้เที่ยงเลยแวะมาลองเพราะได้ยินว่าเป็นตำนานก๋วยเตี๋ยวบ้านบึง เริ่มสั่งเวลา11.50 ได้ทาน12.48 ถ้าช้าอีกสองนาทีก็ครบชั่วโมง แต่มองเพื่อนร่วมชะตากรรมการรอคอยทุกคนดูเหมือนเต็มใจรอ
วันนี้สั่งบะหมี่แห้งกับเกี๊ยวน้ำมาทดสอบ บะหมี่จะเป็นบะหมี่เส้นกลมใหญ่กว่าปกติแต่เล็กกว่าเส้นยากิโซบะ รสชาติจะปรุงมาออกหวานนำแต่ปรุงนิดหน่อยก็อร่อยได้ตามความชอบ ส่วนเกี๊ยวน้ำตัวเกี๊ยวจะมีแป้งหนาหมูข้างในเป็นหมูแแบนๆกัดเข้าไปเหมือนทานแผ่นเกี๊ยว น้ำซุปจะออกหวานเพราะน้ำต้มปลาหมึกแห้งถ้าใส่ปริมาณพอเหมาะก็จะหวานกำลังดี โดยภาพรวมเต็ม5อยากให้3.5 ถ้าใครยังไม่เคยชิมก็ลองมาดูครับ แต่เผื่อเวลาไว้ด้วยนะ